ส่วนที่ 2 การจัดการและการกำกับดูแลกิจการ

7.  ข้อมูลหลักทรัพย์และผู้ถือหุ้น

    1.  จำนวนทุนจดทะเบียนและทุนชำระแล้ว

1.  ทุนจดทะเบียน 400,000,000 บาท ทุนชำระแล้ว 400,000,000 บาท เป็นหุ้นสามัญ
    40,000,000 หุ้น มูลค่าหุ้นละ 10 บาท

2.  จดทะเบียนที่ตลาดหลักทรัพย์แห่งประเทศไทย

3.  หุ้นประเภทอื่นที่มีสิทธิหรือเงื่อนไขแตกต่างจากหุ้นสามัญ ** ไม่มี **

4.  หลักทรัพย์ประเภทอื่น ** ไม่มี **

5.  ข้อตกลงระหว่างผู้ถือหุ้นรายใหญ่ที่มีผลกระทบต่อการออกและการเสนอขายหลักทรัพย์หรือการบริหารงานของบริษัท
    และสาระสำคัญที่มีผลต่อการดำเนินงาน ** ไม่มี **

    1.  ผู้ถือหุ้น

  บริษัท คาสเซ่อร์พีคโฮลดิ้งส์ จำกัด (มหาชน)

  ผู้ถือหุ้นที่ถือหุ้นสูงสุด 10 รายแรก ณ วันที่ 30 ธันวาคม 2558 ของ บมจ.คาสเซ่อร์พีคโฮลดิ้งส์

จำนวนหุ้น สัดส่วนการถือหุ้น

+---------------------------------------------+-----------+-----------+
| นายบุญชู พงษ์เฉลิม                              | 1         | 29.70     |
|                                             | 1,880,048 |           |
| บริษัท ศูนย์รับฝากหลักทรัพย์ (ประเทศไทย) จำกัด       |           | 29.54     |
| เพื่อผู้ฝากน.ส.วณี เต็มพิทยาคม                     | 1         |           |
|                                             | 1,814,736 | 8.50      |
| น.ส.กรรณกร จิรายุทธเจริญสุข                     |           |           |
|                                             | 3,400,000 | 4.93      |
| น.ส.วินิดา กุลสมภพ                             |           |           |
|                                             | 1,972,000 | 4.15      |
| นายพงษ์ชัย พงษ์เฉลิม                            |           |           |
|                                             | 1,659,900 | 4.00      |
| นายอุดมศักดิ์ โชติวิจิตร                           |           |           |
|                                             | 1,600,000 | 3.63      |
| นายภูศักดิ์ พงษ์เฉลิม                             |           |           |
|                                             | 1,453,466 | 3.57      |
| น.ส. เบญจภรณ์ ลิ้มเจริญเงิน                      |           |           |
|                                             | 1,426,266 | 3.50 3.13 |
| น.ส.พัชมน จิรายุทธเจริญสุข                       |           |           |
|                                             | 1,400,000 |           |
|                                             |           |           |
|                                             | 1,251,563 |           |
+---------------------------------------------+-----------+-----------+

นายบุญชู พงษ์เฉลิมและครอบครัว ถือหุ้นรวมกัน 19,736,504 หุ้น คิดเป็นร้อยละ 49.34
ของจำนวนหุ้นทั้งหมด

  บริษัท ซี.พี.จี. การ์เมนท์ จำกัด

เป็นบริษัทย่อยที่ประกอบธุรกิจประเภทเดียวกับบริษัท คาสเซ่อร์พีคโฮลดิ้งส์ จำกัด (มหาชน)
โดยมีทุนจดทะเบียน 31,200,000 บาท ทุนชำระแล้ว 31,200,000 บาท เป็นหุ้นสามัญ 6,240
หุ้น มูลค่าหุ้นละ 5,000 บาท มีผู้ถือหุ้นดังนี้คือ

จำนวนหุ้น สัดส่วนการถือหุ้น

+--------------------------------------------+----------+--------------+
| บริษัท คาสเซ่อร์พีค โฮลดิ้งส์ จำกัด (มหาชน)         | 6,234    |   99.90      |
+--------------------------------------------+----------+--------------+
| นาย บุญชู พงษ์เฉลิม                            | 3        | 0.05         |
+--------------------------------------------+----------+--------------+
| นาย ภูเทพ พงษ์เฉลิม                           | 3        | 0.05         |
+--------------------------------------------+----------+--------------+

2.  การออกหลักทรัพย์อื่น : ไม่มี

3.  นโยบายการจ่ายเงินปันผล

-   บริษัทฯ มีนโยบายการจ่ายเงินปันผลประมาณร้อยละ 30 ของกำไรสุทธิ
    อย่างไรก็ตามอัตราการจ่ายเงินปันผลดังกล่าวจะขึ้นอยู่กับกระแสเงินสดและภาระการลงทุนของบริษัทฯ
    รวมถึงข้อจำกัดทางกฎหมายและความจำเป็นอื่น

-   บริษัทย่อยมีนโยบายการจ่ายเงินปันผลประมาณร้อยละ 70 ของกำไรสุทธิ
    ทั้งนี้ต้องพิจารณาถึงกระแสเงินสดและข้อกำหนดทางกฎหมายด้วย

8 โครงสร้างการจัดการ

8.1 คณะกรรมการบริษัท

+-----------------+------------------+----------------+----------------+
| รายชื่อคณะกรรมการ | ตำแหน่ง           | จำนวนครั้ง       | จ              |
|                 |                  |                | ำนวนครั้งที่เข้าร่วม |
|                 |                  | ก              |                |
|                 |                  | ารประชุมกรรมการ |                |
+-----------------+------------------+----------------+----------------+
| นายบุญชู พงษ์เฉลิม  | ประธานกรรมการ    | 21             | 20             |
+-----------------+------------------+----------------+----------------+
| นายภูมิตร์ พงษ์เฉลิม | รองประธานกรรมการ | 21             | 21             |
+-----------------+------------------+----------------+----------------+
| นายลิว ชอ เท้ง    | กรรมการ          | 21             | 21             |
+-----------------+------------------+----------------+----------------+
| นายวู แมน ฟัน     | กรรมการ          | 21             | 21             |
+-----------------+------------------+----------------+----------------+
| นางไพลิน         | กรรมการ          | 21             | 21             |
| จรรยานิวัฒน์       |                  |                |                |
+-----------------+------------------+----------------+----------------+
| นางปิยดา สุกใส *  | ป                | 21             | 4              |
|                 | ระธานกรรมการอิสระ |                |                |
+-----------------+------------------+----------------+----------------+
| น.ส.นภาพร       | ป                | 21             | 13             |
| ธนวัฒน์ยรรยง      | ระธานกรรมการอิสระ |                |                |
+-----------------+------------------+----------------+----------------+
| นายทรงศักดิ์       | กรรมการอิสระ      | 21             | 14             |
| วงศ์สรรคกร       |                  |                |                |
+-----------------+------------------+----------------+----------------+
| นายมณฑป์ชัย สุกใส  | กรรมการอิสระ      | 21             | 9              |
| **              |                  |                |                |
+-----------------+------------------+----------------+----------------+

* ณ วันที่ 31 มีนาคม 2558 นางปิยดา สุกใส
ลาออกจากการเป็นกรรมการอิสระและกรรมการตรวจสอบ โดยได้มีการแต่งตั้งให้น.ส.นภาพร
ธนวัฒน์ยรรยง ขึ้นเป็นประธานกรรมการตรวจสอบแทนนางปิยดา สุกใส

** ณ วันที่ 1 เมษายน 2558
มีการแต่งตั้งกรรมการอิสระและกรรมการตรวจสอบท่านใหม่แทนตำแหน่งที่ว่างลง คือ นายมณฑป์ชัย
สุกใส

รายชื่อคณะกรรมการตรวจสอบ

  1. น.ส.นภาพร ธนวัฒน์ยรรยง ประธานคณะกรรมการตรวจสอบ

  2. นายทรงศักดิ์ วงศ์สรรคกร กรรมการตรวจสอบ

  3. นายมณฑป์ชัย สุกใส กรรมการตรวจสอบ

กรรมการตรวจสอบที่มีความรู้และประสบการณ์ในการสอบทานงบการเงินคือ น.ส.นภาพร
ธนวัฒน์ยรรยง

ข้อมูลกรรมการบริษัท ซี.พี.จี. การ์เมนท์ จำกัด ซึ่งเป็นบริษัทย่อยที่ประกอบธุรกิจเดียวกับบริษัท
คาสเซ่อร์พีคโฮลดิ้งส์ จำกัด (มหาชน)

  ------------------- ------------------ ------------------------- -----------------
  รายชื่อคณะกรรมการ     ตำแหน่ง             จำนวนครั้งการประชุมกรรมการ   จำนวนครั้งที่เข้าร่วม

  นายบุญชู พงษ์เฉลิม      ประธานกรรมการ      9                         9

  นายภูเทพ พงษ์เฉลิม     รองประธานกรรมการ   9                         9

  นายภูมิตร์ พงษ์เฉลิม     กรรมการ            9                         9
  ------------------- ------------------ ------------------------- -----------------

8.2 ผู้บริหาร

ณ วันที่ 31 ธันวาคม 2558 บริษัท คาสเซ่อร์พีคโฮลดิ้งส์ จำกัด (มหาชน) มีผู้บริหารจำนวน 8
ท่านดังนี้

  1. นายบุญชู พงษ์เฉลิม ประธานกรรมการบริหาร

  2. นายภูมิตร์ พงษ์เฉลิม รองประธานกรรมการบริหาร

  3. นายลิว ชอ เท้ง รองประธานกรรมการบริหาร

  4. น.ส.วินิดา กุลสมภพ ผู้อำนวยการฝ่ายการเงินและการบัญชี

  5. นายวู แมน ฟัน ผู้อำนวยการฝ่ายการผลิต

  6. นางไพลิน จรรยานิวัฒน์ ผู้จัดการโรงงาน

  7. น.ส.พรทิพย์ ศรีพิทักษ์สกุล ผู้จัดการฝ่ายตรวจสอบภายใน

  8. นางณัฐปภัสร์ ชูเทพทิพย์ ผู้จัดการแผนกบัญชี

ณ วันที่ 31 ธันวาคม 2558 บริษัท ซี.พี.จี. การ์เมนท์ จำกัด มีผู้บริหารจำนวน 4 ท่านดังนี้

  1. นายบุญชู พงษ์เฉลิม ประธานกรรมการบริหาร

  2. นายลิว ชอ เท้ง รองประธานกรรมการบริหาร

  3. น.ส.วินิดา กุลสมภพ ผู้อำนวยการฝ่ายการเงินและการบัญชี

  4. นางไพลิน จรรยานิวัฒน์ ผู้จัดการโรงงาน CPG

แผนภาพแสดงโครงสร้างภายในของบริษัทคาสเซ่อร์พีค โฮลดิ้งส์ จำกัด (มหาชน)

และ

บริษัท ซี.พี.จี. การ์เมนท์ จำกัด

8.3 เลขานุการบริษัท

คณะกรรมการบริษัทได้มีมติแต่งตั้งให้ นส. อรทิชา พงษ์เฉลิม
ดำรงตำแหน่งเป็นเลขานุการบริษัทโดยคุณสมบัติของผู้ดำรงตำแหน่งปรากฏในเอกสารแนบ 1

8.4 ค่าตอบแทนกรรมการและผู้บริหาร

  - ค่าตอบแทนที่เป็นตัวเงิน

(1) ค่าตอบแทนเบี้ยประชุมที่กรรมการบริษัทได้รับในปี 2558

  --------------------- ----------------- ----------------------- ------------
                        เบี้ยประชุมกรรมการ   เบี้ยประชุมกรรมการรวจสอบ   รวม (บาท)

  นายบุญชู พงษ์เฉลิม        -                 -                       -

  นายลิว ชอ เท้ง          -                 -                       -

  นายภูมิตร์ พงษ์เฉลิม       -                 -                       -

  นายวู แมน ฟัน           -                 -                       -

  นางไพลิน จรรยานิวัฒน์     -                 -                       -

  นางปิยดา สุกใส          30,000.00         10,000.00               40,000.00

  นส.นภาพรธนวัฒน์ยรรยง    120,000.00        35,000.00               155,000.00

                        เบี้ยประชุมกรรมการ   เบี้ยประชุมกรรมการรวจสอบ   รวม (บาท)

  นายทรงศักดิ์ วงศ์สรรคกร   120,000.00        20,000.00               140,000.00

  นายมณฑป์ชัย สุกใส        90,000.00         15,000.00               105,000.00

                        360,000.00        80,000.00               440,000.00
  --------------------- ----------------- ----------------------- ------------

ค่าตอบแทนกรรมการของบริษัทย่อย ** ไม่มี **

(2) ค่าตอบแทนคณะกรรมการบริหารและผู้บริหารปี 2558

  - กลุ่มธุรกิจผลิตเสื้อผ้าสำเร็จรูป จำนวนรวม 6 คน

  ได้รับผลตอบแทนในรูปเงินเดือนและโบนัสรวม 11,309,919 บาท

  - กลุ่มธุรกิจพัฒนาอสังหาริมทรัพย์ จำนวน 5 คน

ได้รับผลตอบแทนในรูปเงินเดือนและโบนัสรวม 4,587,700 บาท

  - ค่าตอบแทนอื่นๆ ** ไม่มี **

5.  บุคลากร

  1. จำนวนพนักงาน

  ------------------------------ ------------- ------------- -------------
                                 ปี 2558 (คน)   ปี 2557 (คน)   ปี 2556 (คน)

  กลุ่มธุรกิจผลิตเสื้อผ้าสำเร็จรูป         2,110         1,891         2,512

  กลุ่มธุรกิจพัฒนาอสังหาริมทรัพย์         48            59            44

  รวม                            2,158         1,950         2,556
  ------------------------------ ------------- ------------- -------------

2.  ผลตอบแทนรวมและลักษณะผลตอบแทนที่ให้กับพนักงานในปี 2558

-   กลุ่มธุรกิจเสื้อผ้าสำเร็จรูป 393,925,520 บาท

-   กลุ่มธุรกิจพัฒนาอสังหาริมทรัพย์ 19,910,680 บาท

-   ลักษณะผลตอบแทนที่ให้แก่พนักงานคือ เงินเดือน ค่าแรง โบนัส ค่าล่วงเวลา เบี้ยขยัน
    ค่าเกรด และค่าอาหาร

3.  นโยบายในการพัฒนาพนักงาน

  อุตสาหกรรมผลิตเสื้อผ้าสำเร็จรูปเป็นอุตสาหกรรมที่ต้องใช้แรงงานเป็นสำคัญ
  บริษัทฯได้จัดการฝึกอบรมและเพิ่มทักษะในการทำงาน
  โดยพัฒนาพนักงานเย็บให้มีฝีมือรวดเร็วขึ้นและสามารถเย็บในลักษณะงานที่ซับซ้อนมากขึ้น

9. การกำกับดูแลกิจการ

9.1 นโยบายการกำกับดูแลกิจการ

  คณะกรรมการบริษัทตระหนักถึงความสำคัญของการกำกับดูแลกิจการที่ดี
  ซึ่งเป็นปัจจัยหลักในการเสริม สร้างองค์กรให้มีประสิทธิภาพ
  บริษัทจึงมุ่งมั่นให้การดำเนินกิจการของบริษัทเป็นไปตามหลักการกำกับดูแลกิจการที่ดีพร้อมกับสร้างความเชื่อมั่นแก่นักลงทุนและผู้ถือหุ้น
  อันจะเป็นพื้นฐานของการเจริญเติบโตที่ยั่งยืน

  คณะกรรมการได้นำหลักการกำกับดูแลกิจการที่ดีสำหรับบริษัทจดทะเบียน
  ที่ตลาดหลักทรัพย์แห่งประเทศไทยกำหนด
  มาปรับใช้ให้ครอบคลุมอย่างรัดกุมเหมาะสมกับสภาพแวดล้อมและสภาพการณ์ของบริษัท ดังนี้

  1. สิทธิของผู้ถือหุ้น

  ในปี 2558 บริษัทฯได้จัดให้มีการประชุมสามัญผู้ถือหุ้น 1 ครั้ง เมื่อวันที่ 27 เมษายน 2558

  โดยได้ส่งหนังสือเชิญประชุมให้แก่ผู้ถือหุ้น ได้แจ้งวัน เวลาและสถานที่พร้อมทั้งวาระการประชุม
  และความคิดเห็นของคณะกรรมการ
  รวมทั้งหนังสือรายงานประจำปีและหนังสือมอบฉันทะให้ผู้ถือหุ้นทุกท่าน ก่อนการประชุม 7 วัน
  และลงประกาศบนหน้าหนังสือพิมพ์ก่อนวันประชุม เพื่อให้ทราบโดยทั่วกัน

  การประชุมสามัญผู้ถือหุ้นประจำปี 2558 มีผู้ถือหุ้นและผู้รับมอบฉันทะเข้าร่วมประชุมจำนวน 36 คน
  นับจำนวนหุ้นได้ 29,905,697 หุ้น คิดเป็นร้อยละ 74.76 ของจำนวนหุ้นทั้งหมด กรรมการ
  กรรมการตรวจสอบ ผู้บริหารและผู้สอบบัญชีได้เข้าร่วมประชุม
  คณะกรรมการบริษัทได้รายงานผลการดำเนินงานของปีที่ผ่านมาและตอบข้อซัก ถามของผู้ถือหุ้น
  รับฟังข้อเสนอแนะและความคิดเห็นของผู้ถือหุ้น
  โดยก่อนการประชุมจะเริ่มเลขานุการที่ประชุมได้อธิบายถึงวิธีการลงคะแนนเสียงและการแจ้งผลการลงคะแนนเมื่อจบแต่ละวาระ
  มติของที่ประชุมได้บันทึกไว้ในรายงานการประชุม

  บริษัทมีนโยบายส่งเสริมและอำนวยความสะดวกให้แก่ผู้ถือหุ้น
  รวมถึงนักลงทุนสถาบันในการเข้าร่วมการประชุมผู้ถือหุ้น โดยบริษัทจัดการประชุมในสถานที่
  ที่มีระบบขนส่งมวลชนเข้าถึงและเพียงพอ

2. ความเท่าเทียมกันของผู้ถือหุ้น

  คณะกรรมการบริษัทคำนึงถึงสิทธิของผู้ถือหุ้นตามกฎหมาย
  ตลอดจนส่งเสริมการใช้สิทธิและไม่ละเมิดหรือลิดรอนสิทธิของผู้ถือหุ้น โดยก่อนการประชุมผู้ถือหุ้น
  ผู้ถือหุ้นแต่ละรายจะได้รับข้อมูลที่ครบถ้วนและเพียงพอล่วงหน้าก่อนวันเข้าประชุมไม่น้อยกว่า 7 วัน
  บริษัทฯ ได้จัดข้อมูลและประวัติของผู้เสนอชื่อเป็นกรรมการของบริษัท ฯ แทนผู้ที่ครบวาระ
  เพื่อให้ที่ประชุมผู้ถือหุ้นเลือกตั้งเข้ารับตำแหน่ง
  พร้อมทั้งได้ทำการประกาศนัดประชุมผู้ถือหุ้นลงในหนังสือพิมพ์รายวันติดต่อกัน 3 วัน
  และก่อนวันประชุมไม่น้อยกว่า 3 วัน เพื่อให้ผู้ถือหุ้นรวมถึงนักลงทุนสถาบัน
  มีเวลาเพียงพอที่จะศึกษาและทำความเข้าใจข้อมูลก่อนการประชุม

  ในการประชุมผู้ถือหุ้น
  บริษัทฯอำนวยความสะดวกแก่ผู้ถือหุ้นที่มาประชุมด้วยตนเองหรือมอบฉันทะให้สามารถใช้สิทธิในการลงคะแนนเสียง
  มีการดำเนินการประชุมเป็นไปตามระเบียบวาระโดยไม่มีการเพิ่มวาระการประชุม
  มีการใช้บัตรลงคะแนนเสียง และแจ้งผลการลงคะแนนเสียงในแต่ละวาระ
  นอกจากนี้ในการลงคะแนนเสียง ผู้ถือหุ้นมีสิทธิถามคำถาม แสดงความคิดเห็น
  ให้คำแนะนำหรือข้อเสนอแนะและลงคะแนนเสียง
  โดยได้มีการเตรียมบัตรลงคะแนนในวาระสำคัญไว้สำหรับผู้ถือหุ้น
  การประชุมผู้ถือหุ้นจะประชุมตามวาระประชุมที่กำหนดไว้โดยไม่ได้เพิ่มวาระการประชุมที่ไม่ได้แจ้งให้ผู้ถือหุ้นทราบล่วงหน้า

  คณะกรรมการบริษัทและผู้บริหารให้ความสำคัญในการปฏิบัติตามกฎเกณฑ์ของรายการที่เกี่ยวโยงกันตามข้อกำหนดของสำนักงานกำกับหลักทรัพย์และตลาดหลักทรัพย์อย่างเคร่งครัด
  การทำรายการที่อาจมีความขัดแย้งทางผลประโยชน์
  หรือรายการที่เกี่ยวโยงกันหรือรายการระหว่างกัน
  ในกรณีที่ต้องพิจารณาเรื่องที่อาจเกิดความขัดแย้งทางผลประโยชน์หรือรายการเกี่ยวโยงกันหรือรายการระหว่างกัน
  กรรมการที่มีส่วนเกี่ยวข้องต้องไม่เข้าร่วมการพิจารณาอนุมัติรายการนั้น

  3. บทบาทของผู้มีส่วนได้เสีย

  คณะกรรมการบริษัท ตระหนักถึงความสำคัญในสิทธิของผู้มีส่วนได้เสีย
  และมีนโยบายที่จะปกป้องสิทธิของบุคคลดังกล่าว
  ด้วยการปฏิบัติตามกฎหมายและข้อบังคับต่างๆที่ใช้บังคับอย่างเคร่งครัด
  เพื่อให้ได้รับการดูแลอย่างเป็นธรรมทุกฝ่าย

  ผู้ถือหุ้น

  บริษัทฯมุ่งที่จะดำเนินกิจการ เพื่อให้เกิดผลประโยชน์สูงสุดแก่ผู้ถือหุ้น
  พร้อมกับปกป้องผลประโยชน์และดูแลทรัพย์สินของบริษัทฯ ด้วยการบริหารจัดการอย่างมีคุณภาพ
  ขจัดความขัดแย้งทางผลประโยชน์อย่างรอบคอบ

  ลูกค้า

  บริษัทฯมีนโยบายสร้างความพึงพอใจสูงสุดให้ลูกค้า
  โดยสร้างความมั่นใจและความเชื่อถือในคุณภาพของสินค้าและการบริการ
  พัฒนาการผลิตโดยเน้นการใช้เทคโนโลยีที่ทันสมัย เพื่อให้ผลิตภัณฑ์มีความแตกต่างจากคู่แข่ง
  บรรลุความต้องการของลูกค้าและการส่งมอบสินค้าตรงตามเวลาที่ลูกค้ากำหนด

  พนักงาน

  พนักงานของบริษัทฯ เป็นทรัพยากรที่มีความสำคัญและเป็นหัวใจสำคัญในอันที่จะนำพาบริษัทให้เจริญ
  ก้าวหน้า พนักงานจึงได้รับผลตอบแทนและสวัสดิการต่างๆอย่างเหมาะสม และเป็นธรรม
  ซึ่งเมื่อวันที่ 20 ธันวาคม 2549
  บริษัทฯได้รับหนังสือรับรองฐานแรงงานไทยจากกรมสวัสดิการและคุ้มครองแรงงาน
  กระทรวงแรงงาน ที่ได้ปฏิบัติเป็นไปตามมาตรฐานความรับผิดชอบทางสังคมระดับสมบูรณ์ชั้นสูงสุด
  ในขณะเดียวกัน บริษัทฯ ยังคำนึงถึงความปลอดภัยต่อชีวิต สุขภาพ และทรัพย์สินของพนักงาน
  โดยกำหนดเป็นนโยบายด้านความปลอดภัย อาชีวอนามัย และสภาพแวดล้อมในการทำงาน
  พร้อมจัดตั้งคณะกรรมการและหน่วยงานด้านความปลอดภัยในการทำงานขึ้นเพื่อดูแลงานด้านนี้โดยเฉพาะ
  รวมทั้งติดตามผลการดำเนินงานอย่างต่อเนื่อง
  ตลอดจนมีการติดป้ายแสดงสถิติการเกิดอุบัติเหตุจากการทำงาน

  คู่ค้า

  บริษัทฯยึดมั่นและปฏิบัติตามข้อตกลงและเงื่อนไขทางการค้า
  มีการสร้างสัมพันธภาพและความเข้าใจที่ดีต่อกัน และมีหลักเกณฑ์ในการคัดเลือกคู่ค้า โดยคำนึงถึง
  คุณภาพของสินค้า ความเชียวชาญและประสบการณ์ ความมีชื่อเสียงทางธุรกิจ และราคาที่ยุติธรรม

  เจ้าหนี้

  บริษัทฯ ยึดมั่นในการดำเนินธุรกิจอย่างมีหลักการและวินัย เพื่อสร้างความเชื่อถือให้กับเจ้าหนี้
  โดยบริษัทได้ยึดมั่นในสัญญาและเงื่อนไขต่างๆ ที่ตกลงกันไว้อย่างเคร่งครัด ในการชำระคืนหนี้
  เงินกู้ยืม ดอกเบี้ย และมีความรับผิดชอบในหลักประกันต่างๆ
  หากเกิดกรณีที่ไม่สามารถปฎิบัติตามเงื่อนไขแห่งสัญญาที่ตกลงกันไว้ได้
  บริษัทจะแจ้งให้เจ้าหนี้ทราบล่วงหน้าเพื่อร่วมพิจารณาหาแนวทางแก้ไขปัญหา

  คู่แข่ง

  บริษัทดำเนินธุรกิจบนการแข่งขันเสรี มีการแข่งขันอย่างเป็นธรรม ไม่ใส่ร้ายป้ายสี
  ไม่โจมตีคู่แข่งโดยปราศจากข้อมูลอย่างสมเหตุสมผล

  สังคมและสิ่งแวดล้อม

  บริษัทฯดำเนินกิจการโดยคำนึงถึงผลกระทบต่อสิ่งแวดล้อมโดยได้ปฏิบัติตามข้อกำหนดด้านสุขอนามัย
  และสิ่งแวดล้อม ทำให้ชุมชนโดยรอบของบริษัทฯปราศจากมลพิษ

โครงการใช้ทรัพยากรอย่างคุ้มค่า

บริษัท ฯ สนับสนุนการนำวัสดุกลับมาใช้ใหม่เช่นการใช้กระดาษสองหน้า การปิดไฟในช่วงพักงาน
การเดินขึ้นลงบันไดในชั้นไม่สูง

ไม่ละเมิดทรัพย์สินทางปัญญาหรือลิขสิทธ์

บริษัท ฯ มีนโยบายในการปฎิบัติเกี่ยวกับการไม่ละเมิดทรัพย์สินทางปัญญาหรือลิขสิทธ์ เนื่องจากบริษัท
ฯ ผลิตสินค้าภายใต้เครื่องหมายการค้าของลูกค้า ซึ่งบริษัทฯ ทำงานด้วยความซื่อตรง
ไม่ละเมิดทรัพย์สินทางปัญญาโดยการผลิตสินค้าเลียนแบบ ทำให้ได้รับความไว้วางใจมาตลอด

  4. การเปิดเผยข้อมูลและความโปร่งใส

  คณะกรรมการบริษัทรายงานผลการดำเนินงานและเปิดเผยข้อมูลทางการเงินอย่างถูกต้องครบถ้วน
  และทัน เวลาอย่างทั่วถึง เพื่อให้นักลงทุนและผู้ที่เกี่ยวข้องได้รับทราบข้อมูลอย่างเท่าเทียมกัน
  ไม่ว่าจะเป็นรายงานประจำปี แบบแสดงรายการข้อมูลประจำปี (แบบ 56-1)
  ผ่านสื่อของตลาดหลักทรัพย์แห่งประเทศไทยและสำนักงานคณะ
  กรรมการกำกับหลักทรัพย์และตลาดหลักทรัพย์ โดยได้แสดงควบคู่กับรายงานของผู้สอบบัญชี
  รับอนุญาต

  คณะกรรมการบริษัทฯได้แสดงความรับผิดชอบต่อความถูกต้องของข้อมูล
  โดยได้จัดให้มีการทำรายงานความรับผิดชอบของคณะกรรมการต่อรายงานทางการเงินและรายงานคณะกรรมการตรวจสอบเปิดเผยไว้ในรายงานประจำปี

  บริษัทฯได้เปิดเผยบทบาทหน้าที่ความรับผิดชอบของคณะกรรมการ
  จำนวนครั้งของการเข้าประชุมของคณะกรรมแต่ละท่าน
  คณะกรรมการบริษัทฯมีนโยบายในการจ่ายค่าตอบแทนโดยขออนุมัติจากที่ประชุมสามัญ ผู้ถือหุ้นปี
  2558 ดังนี้ ตั้งแต่เมษายน 2558 ถึงเดือนมีนาคม 2559
  อนุมัติค่าเบี้ยประชุมให้แก่คณะกรรมการตรวจสอบเท่านั้น เป็นค่าตอบแทนรายเดือนๆละ 10,000
  ต่อท่าน ค่าเบี้ยประชุมประธานกรรมการตรวจสอบ 10,000 บาทต่อครั้ง และ
  กรรมการตรวจสอบ 5,000 บาทต่อครั้ง ส่วนค่าตอบแทนผู้บริหารนั้น
  บริษัทฯพิจารณาการจ่ายตามความรู้ความสามารถ การจ่ายค่าตอบ
  แทนกรรมการและผู้บริหารระดับสูงในปีที่ผ่านมา
  ได้เปิดเผยไว้ในรายงานประจำปีและแบบรายงานข้อมูลประจำปี (แบบ 56-1)

  บริษัทฯได้เปิดเผยข้อมูลที่ถูกต้องและครบถ้วนผ่านตลาดหลักทรัพย์แห่งประเทศไทย
  และมอบหมายให้ฝ่ายนักลงทุนสัมพันธ์ทำหน้าที่ติดต่อสื่อสารกับผู้ถือหุ้น นักวิเคราะห์และนักลงทุน

โดย E-Mail Address: Onticha@castlepeak.co.th และบริษัทฯเผยแพร่ข้อมูลใน
www.castlepeak.co.th

  5. ความรับผิดชอบของคณะกรรมการ

  โครงสร้างของคณะกรรมการ

  ในปี 2558 คณะกรรมการของบริษัทมีจำนวน 8 คน ประกอบด้วยกรรมการที่เป็นผู้บริหาร 5 คน
  และกรรมการอิสระ 3 คน กรรมการอิสระทั้ง 3 คน
  ดำรงตำแหน่งเป็นกรรมการตรวจสอบของบริษัทฯ
  เป็นผู้มีคุณสมบัติครบถ้วนตามข้อกำหนดของตลาดหลักทรัพย์ฯ
  และสำนักงานคณะกรรมการกำกับหลักทรัพย์และตลาดหลักทรัพย์
  ซึ่งมีความเป็นอิสระในการลงมติในที่ประชุม และให้คำแนะนำต่อคณะกรรมการบริหาร

  ที่ประชุมผู้ถือหุ้นเลือกตั้งกรรมการตามข้อบังคับของบริษัท
  กรรมการออกจากตำแหน่งจำนวนหนึ่งในสามเป็นอัตรา
  และเมื่อครบวาระแล้วกรรมการอาจได้รับการเลือกตั้งกลับเข้าดำรงตำแหน่งต่อไปได้อีก

  บริษัทฯมีเลขานุการคณะกรรมการบริษัททำหน้าที่ประสานงานระหว่างกรรมการบริษัทกับฝ่ายบริหาร
  รวมทั้งดูแลและประสานงานด้านกฎหมาย กฎเกณฑ์ต่างๆที่เกี่ยวข้อง
  และดำเนินการประสานงานให้มีการปฏิบัติตามมติของคณะกรรมการบริษัท

  9.2 คณะกรรมการชุดย่อย

  บริษัทมีคณะกรรมการชุดย่อย 3 ชุด คือ คณะกรรมการบริษัท
  คณะกรรมการบริหารและคณะกรรมการตรวจสอบ โดยขอบเขตอำนาจหน้าที่มีดังนี้

1.  คณะกรรมการบริษัท

-   ปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท และมติที่ประชุมของผู้ถือหุ้น

-   ปฏิบัติตามข้อกำหนดและระเบียบของหน่วยงานที่กำกับและควบคุม

-   รักษาผลประโยชน์ของผู้ถือหุ้น
    ผู้ถือหุ้นทุกรายจะได้รับข้อมูลข่าวสารของบริษัทอย่างถูกต้องและเท่าเทียมกัน

-   กำหนดนโยบายและแผนงานการดำเนินงาน
    กำกับและควบคุมดูแลฝ่ายจัดการให้ปฏิบัติตามนโยบายที่วางไว้อย่างมีประสิทธิภาพและประสิทธิผล

-   อนุมัติการได้มาหรือจำหน่ายไปซึ่งสินทรัพย์หรือหนี้สินหรือภาระผูกพัน มูลค่าตั้งแต่ 50,000,000
    บาท ขึ้นไป

2.  คณะกรรมการตรวจสอบ

  - ดูแลรายงานทางการเงินของบริษัท ให้ตรงต่อความเป็นจริง ครบถ้วน เพียงพอและเชื่อถือได้

-   ดูแลให้บริษัทมีระบบการควบคุมภายในที่เหมาะสมและมีประสิทธิภาพ

-   พิจารณาเพื่อเสนอแต่งตั้งผู้สอบบัญชีของบริษัท

-   ดูแลให้บริษัทปฏิบัติตามข้อกำหนดและกฎหมายที่เกี่ยวข้อง

-   ดูแลไม่ให้เกิดความขัดแย้งทางผลประโยชน์

-   จัดทำรายงานกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของ

  บริษัท

-   ปฏิบัติการอื่นใดตามที่คณะกรรมการของบริษัทมอบหมาย

3.  คณะกรรมการบริหาร

  - รับนโยบายและแผนงานการดำเนินงานของคณะกรรมการบริษัท

- กำกับดูแลการดำเนินงานของบริษัทอย่างมีประสิทธิภาพและประสิทธิผลเพื่อบรรลุเป้าหมายที่

กำหนดไว้

- เสนอรายงาน แผนงานและรายงานผลการดำเนินงานต่อคณะกรรมการบริษัท

  - อนุมัติการได้มาหรือจำหน่ายไปซึ่งสินทรัพย์หรือหนี้สินหรือภาระผูกพัน เพื่อใช้ในการดำเนิน

  กิจการตามปกติมูลค่าไม่เกิน 50,000,000 บาท
  โดยผู้บริหารสูงสุดและฝ่ายจัดการจะร่วมกันพิจารณา

- ปฏิบัติการอื่นใดตามที่คณะกรรมการของบริษัทมอบหมาย

  9.3 การสรรหา

  1. การสรรหากรรมการอิสระ

  หลักเกณฑ์การคัดเลือกกรรมการอิสระ เสนอโดยคณะกรรมการบริษัท โดยมีคุณสมบัติดังนี้

(1) เป็นผู้มีความรู้ ความสามารถและประสบการณ์

(2) เป็นผู้ที่อุทิศเวลาเพื่อบริษัทฯในการเข้าร่วมประชุมคณะกรรมการบริษัท คณะกรรมการตรวจสอบ
    เพื่อทำหน้าที่ที่ได้รับมอบหมาย รวมถึงการเสนอข้อเสนอแนะต่างๆ

(3) ไม่เป็นผู้ที่อยู่ในระหว่างการถูกศาลสั่งพิทักษ์ทรัพย์ หรือล้มละลาย
    หรือเป็นคนไร้ความสามารถหรือเสมือนไร้ความสามารถ

(4) ไม่เป็นผู้ที่ถูกดำเนินการโดยหน่วยงานราชการ อยู่ในระหว่างการถูกกล่าวโทษ
    หรือถูกดำเนินคดีอาญาในข้อกล่าวหาเกี่ยวกับการฉ้อโกงหรือทุจริต

(5) ไม่เป็นผู้ที่มีคุณสมบัติขัดแย้งกับข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ในการเป็นกรรมการอิสระ

2.  การสรรหากรรมการและผู้บริหารระดับสูงสุด

    -   วิธีการคัดเลือกกรรมการ

  เป็นไปตามพระราชบัญญัติบริษัทมหาชนจำกัด ยกเว้นมาตรา 70
  โดยบริษัทมีข้อบังคับกำหนดไว้ให้ที่ประชุมผู้ถือหุ้นเลือกตั้งกรรมการ
  โดยผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง
  ผู้ถือหุ้นแต่ละคนจะต้องใช้คะแนนเสียงที่มีอยู่ทั้งหมดของตนเลือกตั้งบุคคลเดียวหรือหลายคนเป็นกรรมการได้
  แต่จะแบ่งคะแนนเสียงให้ผู้ใดมากน้อยเพียงใดไม่ได้

  - จำนวนกรรมการที่มาจากผู้ถือหุ้นรายใหญ่แต่ละกลุ่ม ** ไม่กำหนด **

  - สิทธิของผู้ลงทุนรายย่อยในการแต่งตั้งกรรมการ ผู้ถือหุ้นทุกคนมีคะแนนเสียงเท่ากับหนึ่งหุ้นต่อ

  หนึ่งเสียง

-   วิธีการคัดเลือกผู้บริหาร พิจารณาจากความรู้ ความสามารถ และประสบการณ์ให้เหมาะสมกับ

  หน้าที่และความรับผิดชอบ

4.  การกำกับดูแลการดำเนินงานของบริษัทย่อยและบริษัทร่วม

  - มีการส่งบุคคลเพื่อเป็นตัวแทนไปเป็นกรรมการและผู้บริหารในบริษัทย่อยและบริษัทร่วม
  โดยเป็นไปตาม

  สัดส่วนการถือหุ้น โดยผ่านการเห็นชอบจากมติของคณะกรรมการบริษัท

  - มีการกำหนดขอบเขต อำนาจหน้าที่
  ของกรรมการและผู้บริหารดังกล่าวให้มีส่วนร่วมในการกำหนด

  นโยบายที่สำคัญในการดำเนินธุรกิจ

  - มีการเปิดเผยข้อมูลด้านฐานะการเงิน ผลการดำเนินงานและ บุคคลเกี่ยวโยงอย่างครบถ้วน

  9.5 การดูแลเรื่องการใช้ข้อมูลภายใน

คณะกรรมการบริษัท คณะกรรมการตรวจสอบ คณะกรรมการบริหาร
และผู้บริหารของบริษัทฯและบริษัทย่อย
รับทราบและยึดถือการปฏิบัติตามหลักการของสิทธิความเท่าเทียมกันในการรับรู้ข่าวสารและข้อมูลของบริษัท
จะต้องปฏิบัติตามข้อกำหนดกฎเกณฑ์ของตลาดหลักทรัพย์ฯและสำนักงานคณะกรรมการกำกับหลักทรัพย์และตลาดหลักทรัพย์ฯ
จะต้องไม่นำข้อมูลภายในของบริษัทเพื่อหาประโยชน์ส่วนตัวทั้งทาง ตรงและทางอ้อม

  มาตรการลงโทษ
  นอกจากจะต้องรับโทษตามความผิดที่สำนักงานคณะกรรมการกำกับหลักทรัพย์และตลาดหลักทรัพย์ระบุไว้แล้ว
  ผู้กระทำผิดจะต้องถูกพิจารณาความผิดจากคณะกรรมการบริษัท

  9.6 ค่าตอบแทนผู้สอบบัญชี

  (1) ค่าตอบแทนผู้สอบบัญชี

  ผู้สอบบัญชีของบริษัทฯและบริษัทย่อยคือ นางสาวนงลักษณ์ พัฒนบัณฑิต แห่งบริษัทกรินทร์ ออดิท
  จำกัด ค่าสอบทานงบการเงินรายไตรมาสและค่าสอบบัญชีประจำปี 2558 รวมจำนวน
  1,680,000 บาท โดยมีรายละเอียดดังนี้

  -------------------------- ------------------------- ------------ ----------- --------------
  บริษัท                       ค่าสอบทานงบการเงิน          ค่าสอบบัญชี     ค่าตรวจสอบ   รวม

                             ไตรมาส 1, 2 และ 3         ประจำปี       BOI         

  บมจ.คาสเซ่อร์พีคโฮลดิ้งส์        210,000.00                85,000.00                295,000.00
  (งบการเงินรวม)                                                                 

  บมจ.คาสเซ่อร์พีคโฮลดิ้งส์        270,000.00                420,000.00   10,000.00   700,000.00

  บจ.ซี.พี.จี.การ์เมนท์           195,000.00                240,000.00               435,000.00

  บจ.คาสเซ่อร์พีค เรียลเอสเตท    54,000.00                 55,000.00                109,000.00

  บจ.เอกธนา พร็อพเพอร์ตี้        51,000.00                 50,000.00                101,000.00

  บจ.ซัน พร็อพเพอร์ตี้            30,000.00                 10,000.00                40,000.00

                             รวมค่าตอบแทนจากการสอบบัญชี                            1,680,000.00
  -------------------------- ------------------------- ------------ ----------- --------------

  ค่าบริการอื่นๆ - ค่าใช้จ่ายต่างๆ
  ที่เกี่ยวข้องกับการตรวจสอบงบการเงินโดยตรงตามที่จ่ายจริงแต่ไม่เกิน 15,000 บาท
  สำหรับการสอบทานงบการเงินแต่ละไตรมาส และไม่เกิน 40,000 บาท สำหรับการตรวจ
  สอบงบการเงินประจำปี ในปี 2558 ค่าใช้จ่ายในส่วนนี้ของบริษัทฯและบริษัทย่อยรวมเป็นเงิน
  85,000 บาท

  9.7 การกำหนดการซื้อขายหลักทรัพย์ของบริษัทฯ

  บริษัทฯ มีการกำหนดเรื่องการซื้อขายหลักทรัพย์ของบริษัทฯ ไว้ในจริยธรรมในการดำเนินธุรกิจ
  ห้ามมิให้กรรมการบริษัท ผู้บริหาร
  และพนักงานซึ่งอยู่ในหน่วยงานที่รับทราบข้อมูลภายในทำการซื้อหรือขายหลักทรัพย์ของบริษัทฯ
  ในช่วง 1 เดือน ก่อนการเปิดเผยงบการเงินแก่สาธารณชน

  โดยบริษัทฯได้กำหนดให้กรรมการบริษัทและผู้บริหารมีหน้าที่รายงานการถือหลักทรัพย์ครั้งแรก
  และราย งานการเปลี่ยนแปลงการถือหลักทรัพย์ของบริษัทฯ
  ต่อสำนักงานคณะกรรมการกำกับหลักทรัพย์ และตลาดหลัก-ทรัพย์ ตามมาตรา 59
  แห่งพระราชบัญญัติหลักทรัพย์และตลาดหลักทรัพย์ พ.ศ. 2535 นอกจากนี้บริษัทฯ
  ได้บรรจุวาระรายงานการถือครองหลักทรัพย์บริษัทฯของกรรมการบริษัทและผู้บริหารรวมทั้งคู่สมรสเป็นวาระประจำในการประชุมคณะกรรมการบริษัท

10. ความรับผิดชอบต่อสังคม (Corporate Social Responsibilities : CSR)

10.1 นโยบายโดยภาพรวม

บริษัทคาสเซ่อร์พีค โฮลดิ้งส์ จำกัด มหาชน มีนโยบายที่จะดำเนินธุรกิจอย่างโปร่งใส
และมีหลักเกณฑ์ความรับผิดชอบต่อสังคมที่ได้มาตรฐานทั้งในประเทศและสากล โดยมุ่งเน้นในเรื่อง
การประกอบกิจการด้วยความเป็นธรรม การเคารพสิทธิมนุษยชน
การปฏิบัติต่อแรงงานอย่างเป็นธรรม ความรับผิดชอบต่อผู้บริโภค และ การดูแลรักษาสิ่งแวดล้อม

10.2 การดำเนินงานและการจัดทำรายงาน

บริษัทคาสเซ่อร์พีค โฮลดิ้งส์ จำกัด (มหาชน)
มีการดำเนินการตามระบบทั้งมาตรฐานไทยและมาตรฐานสากลดังนี้

1. ระบบงานคุณภาพ ISO 9001:2008

ระบบงานคุณภาพ ISO 9001:2008 มุ่งเน้นเรื่องการประกอบกิจการด้วยความเป็นธรรม และ
ความรับผิดชอบต่อผู้บริโภค (หลักการข้อ 1และ 5 ของกลต.) บริษัทฯ
มีระบบการบริหารคุณภาพของสินค้าที่ผลิตออกจากบริษัท
เพื่อให้สอดคล้องกับข้อกําหนดของลูกค้าและเน้นการสร้างความพึงพอใจกับลูกค้าซึ่งรวมถึงกระบวนการปรับปรุงอย่างต่อเนื่องในระบบอย่างมีประสิทธิผล

2. ระบบมาตรฐานแรงงานไทย (มรท.8001-2553)   

ระบบมาตรฐานแรงงานไทย (มรท.8001-2553)   มุ่งเน้นเรื่องการเคารพสิทธิมนุษยชน
(หลักการข้อ 3 ของกลต.) บริษัท ฯ มีกฎเกณฑ์ การปฏิบัติ
การใช้แรงงานเกี่ยวกับสภาพการจ้างและสภาพการทำงาน เช่น ค่าจ้าง ชั่วโมงทำงาน วันหยุด
และความปลอดภัยในการทำงาน การมีมาตรฐานแรงงาน
เพื่อให้แรงงานได้รับการคุ้มครองอย่างทัดเทียมเสมอภาค ก่อให้เกิดคุณภาพชีวิต มีความปลอดภัย
มีแรงงานสัมพันธ์ที่ดี และมีขวัญกำลังใจในการทำงาน 

3. อุตสาหกรรมสีเขียว ระดับที่ 1 จากกระทรวงอุตสาหกรรม 

อุตสาหกรรมสีเขียว ระดับที่ 1 จากกระทรวงอุตสาหกรรม  มุ่งเน้นเรื่องการดูแลรักษาสิ่งแวดล้อม
และการร่วมพัฒนาชุมชมและสังคม (หลักการข้อ 6 และ 7 ของกลต.)
โดยมีนโยบายลดผลกราะทบด้านสิ่งแวดล้อมและป้องกันมลพิษ และช่วยเหลือชุมชนโดยรอบ

10.3 การดำเนินธุรกิจที่มีผลกระทบต่อความรับผิดชอบต่อสังคม : ไม่มี

10.4 กิจกรรมเพื่อประโยชน์ต่อสังคมและสิ่งแวดล้อม ( After process)

บริษัท ฯได้ส่งตัวแทนเข้าร่วมกิจกรรมรีไซเคิลกล่อง ปกป้องโลก “ลดการทิ้ง ปรับพฤติกรรมการใช้
: แค่ใช้...ก็ได้ช่วย” ณ ศูนย์เรียนรู้สุขภาวะ กรุงเทพมหานคร และรณรงค์ให้พนักงานเก็บกล่องนม
และได้ส่งต่อกล่องนมเพื่อทำไปผลิตเป็นแผ่นกรีนบอร์ด เพื่อใช้สร้างที่อยู่อาศัย
และเฟอร์นิเจอร์ให้กับผู้ด้อยโอกาส

10.5 การต่อต้านการคอร์รัปชั่น

บริษัทฯ มีนโยบายการต่อต้านทุจริตคอร์รัปชั่น ซึ่งได้ผ่านการอนุมัติจากคณะกรรมการบริษัทฯ ดังนี้

“บริษัทฯไม่ยอมรับการคอร์รัปชั่นใดๆทั้งสิ้น บริษัทฯ ห้ามการติดสินบนทุกรูปแบบทั้งภาครัฐและเอกชน
ทั้งนี้บริษัทฯ จะสอบทานขั้นตอนการปฏิบัติอย่างสม่ำเสมอ
เพื่อให้สอดคล้องกับการเปลี่ยนแปลงของกฏหมาย โดยกรรมการ
ผู้บริหารและพนักงานทุกคนต้องปฎิบัติตามนโยบายนี้”

บริษัท ฯ กำหนดให้ฝ่ายควบคุมภายใน รับผิดชอบในการประเมินความเสี่ยง
และติดตามการปฏิบัติตามนโยบาย

10.6 นโยบายการแจ้งเบาะแสและมาตราการคุ้มครองผู้แจ้งเบาะแส (Whistle Blowing)

เพื่อให้บริษัทฯ มีการกำกับดูแลกิจการที่ดี
และให้สิทธิแก่พนักงานทุกคนและผู้มีส่วนได้เสียสามารถแจ้งเบาะแสการทุจริตคอร์รัปชั่น
การกระทำผิดกฏหมายหรือผิดจรรยาบรรณ บริษัทฯ
จัดให้มีช่องทางในการแจ้งเบาะแสและร้องเรียนมายัง

เลขานุการบริษัท ที่อยู่ : อาคาร ซี.พี.เอช.ทาวเวอร์ เลขที่ 899 ถนนเพชรเกษม

  แขวงบางแค เขตบางแค กรุงเทพฯ 10160

  E-Mail : Onticha@castlepeak.co.th

  โทร. 02-4550300

มาตราการคุ้มครองผู้ร้องเรียน

1.  ผู้ร้องเรียนสามารถเลือกที่จะไม่เปิดเผยตนเองได้
    หากเห็นว่าการเปิดเผยนั้นจะทำให้เกิดความไม่ปลอดภัย หรือความเสียหาย

2.  บริษัทฯ จะเก็บข้อมูลที่เกี่ยวข้องไว้เป็นความลับ และคำนึงถึงความปลอดภัยของผู้ร้องเรียน

11. การควบคุมภายในและการบริหารจัดการความเสี่ยง

  11.1 สรุปความเห็นของคณะกรรมการบริษัทเกี่ยวกับระบบความคุมภายใน

ในการประชุมคณะกรรมการตรวจสอบ เมื่อวันที่ 25ธันวาคม 2557
คณะกรรมการได้ประเมินระบบการควบคุมภายใน 5 องค์ประกอบตาม The Committee of
Sponsoring Organizations of the Tread way Commission : COSO คือ
การควบคุมภายในองค์กร การประเมินความเสี่ยง การควบคุมการปฏิบัติงาน
ระบบสารสนเทศและการสื่อสารข้อมูล และระบบการติดตามคณะกรรมการ
เห็นว่าบริษัทมีระบบการควบคุมภายในอย่างพอเพียง

2.  คณะกรรมการตรวจสอบได้ให้ความเห็นเกี่ยวกับระบบการควบคุมภายในตามรายงานคณะกรรม

ตรวจสอบมีความเห็นสรุปว่าไม่พบข้อบกพร่องของการดำเนินงานที่เป็นสาระสำคัญ

-   คณะกรรมการตรวจสอบได้ประชุมในปี 2558 จำนวน 4 ครั้ง คือ

  - ครั้งที่ 1 ประชุมเมื่อวันที่ 25 กุมภาพันธ์ 2558

  - ครั้งที่ 2 ประชุมเมื่อวันที่ 13 พฤษภาคม 2558

  - ครั้งที่ 3 ประชุมเมื่อวันที่ 13 สิงหาคม 2558

  - ครั้งที่ 4 ประชุมเมื่อวันที่ 12 พฤศจิกายน 2558

11.3 หัวหน้างานตรวจสอบภายใน

น.ส.พรทิพย์ ศรีพิทักษ์สกุล ดำรงตำแหน่งผู้จัดการฝ่ายตรวจสอบภายใน เป็นผู้มีคุณสมบัติเหมาะสม
สามารถทำงานตรวจสอบได้อย่างมีประสิทธิภาพและเข้มงวด การแต่งตั้ง ถอดถอน และโยกย้าย
หัวหน้างานฝ่ายตรวจสอบภายในขึ้นอยู่กับการอนุมัติจากคณะกรรมการตรวจสอบ

12. รายการระหว่างกัน

บริษัทฯ ได้กระทำรายการระหว่างกันอย่างยุติธรรมตามราคาตลาดและเป็นไปตามปกติธุรกิจการค้า
(Fair and at arms’ length)

รายการที่ 1

ลักษณะรายการ ร่วมลงทุนในบริษัท อุตสาหกรรมเยื่อและกระดาษ คาสเซ่อร์พีค จำกัด

  ทุนจดทะเบียน 100,000,000 บาท

ลักษณะความสัมพันธ์ บริษัท คาสเซ่อร์พีคโฮลดิ้งส์ จำกัด (มหาชน)

  ลงทุนร้อยละ 41 ของทุนจดทะเบียน

  บริษัท ซัคเซส เรียลเอสเตท จำกัด

  ลงทุนร้อยละ 59 ของทุนจดทะเบียน

ความสมเหตุสมผลในการทำรายการ ร่วมลงทุนในบริษัทร่วม
ซึ่งเป็นธุรกิจผลิตเยื่อกระดาษและกระดาษ

  ในประเทศสาธารณรัฐประชาชนจีน

รายการที่ 2

ลักษณะรายการ ให้ความช่วยเหลือและสนับสนุนด้านการเงิน

  ในบริษัท อุตสาหกรรมเยื่อและกระดาษ คาสเซ่อร์พีค จำกัด

  ตามสัดส่วนการลงทุน

ลักษณะความสัมพันธ์ บริษัท คาสเซ่อร์พีคโฮลดิ้งส์ จำกัด (มหาชน)

  ให้ความช่วยเหลือและสนับสนุนด้านการเงิน

  ในบริษัท อุตสาหกรรมเยื่อและกระดาษ คาสเซ่อร์พีค จำกัด

  ตามสัดส่วนการลงทุน คือไม่เกินร้อยละ 41

ความสมเหตุสมผลในการทำรายการ ให้ความช่วยเหลือและสนับสนุนด้านการเงินในบริษัทร่วม
ซึ่งเป็นธุรกิจผลิตเยื่อกระดาษและกระดาษในประเทศสาธารณรัฐประชาชนจีน